ନୂଆଦିଲ୍ଲୀଃ ତିହାର ଜେଲ୍ରେ ଦିଲ୍ଲୀ ମନ୍ତ୍ରୀ ସତ୍ୟେନ୍ଦ୍ର ଜ୘ନ୍ଙ୍କ ଘଷାମୋଡ଼ା ଭିଡିଓ ବିଷୟରେ ବାଦବିବାଦ ଚାଲିଥିବା ବେଳେ ଆଜି 'ବିଜେପି' ସେୟାର କରିଥିବା ଆଉ ଗୋଟାଏ ଭିଡିଓରେ ଦେଖାଯାଉଛି ତାଙ୍କୁ ବାହାର ଖାଦ୍ୟ ପରିବେଷଣ କରାଯାଉଛି।
ଭିଡିଓରେ ଦେଖାଯାଉଛି, ଯେଉଁ ପ୍ରକୋଷ୍ଠରେ ଜ୘ନ୍ଙ୍କୁ ଘଷାମୋଡ଼ା କରାଯାଉଥିଲା, ସେଠାକୁ ବାହାରୁ ଜଣେ ଲୋକ ଆସି ତାଙ୍କୁ ଖାଦ୍ୟ ପରିବେଷଣ କରୁଛନ୍ତି। ତାଙ୍କ ବିଛଣାରେ କେତେଗୁଡ଼ିଏ 'ଡିସ୍ପୋଜେବଲ୍ ବକ୍ସ' ମଧ୍ୟ ପଡ଼ିଥିବା ଦେଖାଯାଉଛି। ଖାଦ୍ୟ ପରିବେଷଣ କରୁଥିବା ବ୍ୟକ୍ତିଜଣକ ଜ୘ନ୍ଙ୍କ ନିକଟରେ ଥିବା 'ଡଷ୍ଟ୍ବିନ୍'ଟିକୁ ବି ବଦଳାଉଛନ୍ତି।
ତିହାର ଜେଲ୍ସୂତ୍ରରୁ ଉଦ୍ଧାର କରି ସମ୍ବାଦ ସରବରାହ ସଂସ୍ଥାନ 'ଏଏନ୍ଆଇ' ରିପୋର୍ଟ କରିଛି ଯେ, ଜ୘ନ୍ ୨୮ କିଲୋ ଓଜନ ହରାଇଛନ୍ତି ବୋଲି ତାଙ୍କ ଓକିଲ ଦାବି କରୁଛନ୍ତି, କିନ୍ତୁ ତାଙ୍କର ଓଜନ ୮ କିଲୋ ବୃଦ୍ଧି ପାଇଛି।
ଭୋଜନ ଭିଡିଓ ସେୟାର୍ କରି 'ବିଜେପି'ର ମୁଖପାତ୍ର ଶେହ୍ଜାଦ ପୂନାୱାଲା କହିଛନ୍ତି, ଜ୘ନ୍ଙ୍କୁ ବାହାର ଖାଦ୍ୟ ପରିବେଷଣ କାଯାଉଛି। କୌଣସି ରିସର୍ଟ କି, ରେସ୍ତୋରାଁରେ ଖାଇବା ପରି ତାଙ୍କୁ ଦୁଇଜଣ ଆଟେଣ୍ଡାଣ୍ଟ୍ ବିଭିନ୍ନ ସୁସ୍ବାଦୁ ବ୍ୟଞ୍ଜନ ପରିବେଷଣ କରୁଛନ୍ତି। ସତେ ଜେମିତି ସେ ସଜା ନ ଭୋଗି ମଜା କରୁଛନ୍ତି।୫ ମାସ ହେବ ଜେଲ୍ରେ ଥିବା ଜ୘ନ୍ଙ୍କୁ କାହିଁକି ଏତେ ସବୁ ସୁବିଧା ଯୋଗାଇ ଦିଆଯାଉଛି, କେଜ୍ରିୱାଲ୍ ଅବଶ୍ୟ ତା'ର ଉତ୍ତର ଦେବା ଉଚିତ।
ଉପରୋକ୍ତ ସଦ୍ୟ ଅଭିଯୋଗ ସଂକ୍ରାନ୍ତରେ 'ଆମ୍ ଆଦ୍ମୀ ପାର୍ଟି' ଏପର୍ଯ୍ୟନ୍ତ କୌଣସି ପ୍ରତିକ୍ରିୟା ବ୍ୟକ୍ତ କରିନାହିଁ।
